**Saopstenje: Regionalna konferencija „Eliminacija diskriminacije u Regionu, uloga Institucija za zastitu ljudskih prava i modeli regionalne saradnje“, u Sarajevu**

**18. maj 2010. godine**

Na poziv Ombudsmana za ljudska prava BiH, Zastitnik ljudskih prava i sloboda Sucko Bakovic i zamjenica Zastitnika Nevenka Stankovic prisustvovali su regionalnoj konferenciji na temu: „Eliminacija diskriminacije u Regionu, uloga Institucija za zastitu ljudskih prava i modeli regionalne saradnje“. Konferencija je odrzana u Sarajevu, 18. maja 2010. godine.

Konferenciji su, pored ombudsmana iz susjednih zemalja, prisustvovali i predstavnici partnerskih organizacija Ombudsmana BiH, predstavnici domaćih organa i institucija i medjunarodne zajednice. Konferencija je odrzana uz podrsku misije OSCE-a u BiH.

Na znacaj efikasnijeg djelovanja na planu zastite ljudskih prava u nacionalnim i regionalnim okvirima ukazali su pored predstavnika domacina i ombudsmani iz Crne Gore, Republike Hrvatske, Makedonije, Republike Slovenije, Republike Srbije i zamjenik pokrajinskog ombudsmana AP Vojvodine. Ispred Misije OSCE-a u BiH, o borbi protiv svih oblika diskriminacije i o prioritetima Misije OSCE-a u BiH, govorio je zamjenik sefa Misije OSCE-a u BiH, ambasador Vadim Kuznetsov.

U radnom dijelu konferencije koji se odnosio na ulogu institucija za zastitu ljudskih prava u eliminaciji diskriminacije u Regionu, razmatrana su pitanja iz oblasti medjunarodnih standarda, zakonske regulative i sudske zastite u slucajevima diskriminacije. Ombudsmani su razmijenili iskustva i primjere iz prakse u pogledu suzbijanja svih oblika diskriminacije.

Zastitnik ljudskih prava i sloboda Crne Gore, makedonski Narodni pravobranitelj, Ombudsman za ljudska prava Bosne i Hercegovine, zamjenik pokrajinskog ombudsmana AP Vojvodina, Pucki pravobranitelj Republike Hrvatske, Varuh clovekovih pravic Republike Slovenije i Zastitnik gradjana Republike Srbije, 18. maja 2010. godine, u Sarajevu potpisali su izjavu o saradnji radi preduzimanja zajednickih aktivnosti u cilju unapredjenja i zastite ljudskih prava i sloboda.

Predsjedavajuci Predsjednistva Bosne i Hercegovine Haris Silajdzic i gradonacelnik Sarajeva Alija Behmen su, 19. maja 2010. godine, u odvojenim posjetama primili ucesnike Konferencije ombudsmana. Ambasador Crne Gore u Bosni i Hercegovini Ramiz Basic primio je, 19. maja 2010. godine, zastitnika ljudskih prava i sloboda Sucka Bakovica i zamjenicu Zastitnika Nevenku Stankovic.